CZ 75 lahtivõetuna, Joonisel: vasakul: pide; üleval: kelk, keskel (järjekorras ülevalt alla): amortisaatorvedru mehhanism, vintraua lukustusklots, kelgufiksaator; paremal: relvaraam.
**Püstol** on kompaktne, peamiselt poolautomaatne või ühelasuline lühike tulirelv (käsitulirelv) või õhkrelv, mis on mõeldud tulistamiseks ühe käe abil lühikestele laskekaugustele mille efektiivne sihikulikune kaugus ulatub 25-50 meetrini ning mille padrunid paiknevad käepidemes olevas vahetatavas salves. Tänapäevased püstolid on reeglina poolautomaatsed, st. laevad iga lasu järel uue padruni salvest rauda.

Kaasaegsete püstolite salve mahub olenevalt püstolist tavaliselt 6-20 padrunit.

Valmistatakse ka automaatse tulerežiimiga püstoleid ehk automaatpüstoleid.

Püstol leiutati Hiinas 13. sajandil, Euroopas 15. sajandil. Leiutaja on teadmata. 18. sajandiks hakkas see tähendama käsitulirelvi üldse. Pöörleva trummelsalveega revolver leiutati 19. sajandil.

Arvatakse, et sõna "püstol" pärineb tšehhi sõnast *píšťala* ('vilepill'). Varem seostati seda Itaalia linna Pistoia nimega.
Enamikus keeltes, kus seda sõnatüve kasutatakse, on selle sõna teine häälik 'i'. Eesti keel on ainus, kus teine häälik on 'ü'. Selle häälikuvahetuse põhjustas sarnasus sõnaga "püss".

Ajaloost
--------

Esimesed tulirelvad ehitati Hiinas, kus leiutati püssirohi. Vanim teadaolev pronkstoruga käsirelv on Heilongjiangi käsikahur, mis pärineb aastast 1288. See on ilma käepidemeta *ca* 34 cm (13,4 tolli) pikk ja kaalub *ca* 3,55 kg (7,83 naela).

Kasutus
-------

Käsilaskerelvad hobiks kogumiseks
Püstolid on levinud tulirelvad tsiviikäibes. Samuti kasutatakse püstoleid laialdaselt turvaettevõtetes ja jõustruktuurides (politsei, piirivalve, sõjavägi).

Sõjaväerelvana on püstol kasutusel põhiliselt juhtivkoosseisu, kuulipildurite ja granaadiheiturite sekundaar- või enesekaitserelvana, samuti relvasüsteemi või muu sõjatehnika meeskonnaliikmete enesekaitserelvana.

Samuti on püstol (ka õhupüstol) kasutuses võistlusspordis.

Märkimisväärseid püstolite kaubamärke ja tootjaid
-------------------------------------------------

* Robert Adams
* Benelli
* Beretta
* Armscor
* Astra
* Charter Arms
* Chiappa Firearms
* Cimarron Firearms
* Colt's Manufacturing Company
* Fabrique Nationale de Herstal
* Freedom Arms
* Griswold and Gunnison
* Harrington & Richardson
* Iver Johnson
* Janz (revolvers)
* Kimber Manufacturing
* Korth
* Magnum Research
* Manurhin
* Mateba Arms
* Meriden Firearms Co.
* Merwin Hulbert
* Nagant
* North American Arms
* Remington Arms
* Rossi
* Royal Small Arms Factory
* Sturm, Ruger & Co.
* Smith & Wesson
* Tanfoglio
* Taurus Firearms
* United States Fire-Arms Manufacturing Company
* A. Uberti, Srl.

Pilte
-----

* Parabellum Parabellum
* Hussiit 15. sajandil píšťala'gaHussiit 15. sajandil *píšťala*'ga
* Püstol 17. sajandi keskpaigast KatalooniastPüstol 17. sajandi keskpaigast Katalooniast
* Püstol aastast 1733 MadridistPüstol aastast 1733 Madridist
* Prantsuse ratsaväe püstol 19. sajandi algusest, valmistatud Saint-Étienne'isPrantsuse ratsaväe püstol 19. sajandi algusest, valmistatud Saint-Étienne'is
* Heckler & Koch USP Heckler & Koch USP
* sportpüstol Walther GSP-Expert 22LR sportpüstol Walther GSP-Expert 22LR
* Makarovi püstol Makarovi püstol
* TT-33 TT-33
* Glock 19x 9×19 mm Parabellum Glock 19x 9×19 mm Parabellum
* SIG Sauer XM17/XM18 SIG Sauer XM17/XM18

Vaata ka
--------

 Pardini SP (spordi püstol .22LR) 
* Signaalpüstol
* Musket
* Püstolkuulipilduja
* Padrun
* Padrunipide
* Õhupüstol

Viited
------

1. ↑

Välislingid
-----------

* ÕS: püstol
* EKSS: püstol
* query of word of pistol at Online Etymology Dictionary
* EOK: laskmine

|  |  |
| --- | --- |
|  | Pildid, videod ja helifailid Commonsis: **Püstol** |

|  |  |
| --- | --- |
|  | Tsitaadid Vikitsitaatides: **Püstol** |